*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. 10. 15.**

**Javaslat a 2015. évi köztéri hulladékgyűjtő edények ürítési feladatához szükséges többletforrás biztosításához kapcsolódó megállapodás megkötésére.**

**Előadó:** a városüzemeltetési, környezetvédelmi és  
 turisztikai bizottság elnöke

pénzügyi bizottság elnöke

gazdasági és területfejlesztési bizottság elnöke

ügyrendi igazgatási és jogi bizottság elnöke

**Előkészítő:** Debreczeni Tamás a Városüzemeltetési és Beruházási Osztály

vezetője

Beéry Réka ügyintéző

**Meghívott:** Ferencz Kornél DUNANETT Nonprofit Kft. ügyvezető igazgató

Bencsik István DUNANETT Nonprofit Kft. igazgató

**Véleményező bizottságok:**

városüzemeltetési, környezetvédelmi és turisztikai bizottság 2015.10. 07.

pénzügyi bizottság 2015.10. 06.

gazdasági és területfejlesztési bizottság 2015.10. 13.

ügyrendi, igazgatási és jogi bizottság 2015.10. 07.

**A napirendi pont rövid tartalma:** A Dunanett Nonprofit Kft. kezdeményezte, hogy a 2015. évi köztéri hulladékgyűjtő edények ürítési feladataihoz rendelt keretösszegen felül a feladatok elvégzéséhez 36.821.844,-Ft többletforrást biztosítson a Dunaújváros Megyei Jogú Város Közgyűlése.

**A napirendi pont előkészítőinek adatai:**

Osztály neve: Városfejlesztési Igazgatóság/

Városüzemeltetési és Beruházási Osztály

Ügyintéző neve: Beéry Réka

E-mail címe: beery\_reka@pmh.dunanet.hu

Telefonszáma: 06-25-544-172

Iktatószám: 798-7/2015

Előkészítő aláírása: Beéry Réka s.k.

Igazgató / Osztályvezető aláírása: Debreczeni Tamás s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszky Lajos s.k.

Leadás dátuma: 2015. október 01.

Ellenőrzés dátuma: 2015. október 01.

Törvényességi észrevétel: Van /Nincs

Az elfogadáshoz szükséges szavazati arány: egyszerű/minősített

**A tárgyalás módja: Nyílt ülés**

**JAVASLAT**

**2015. évi köztéri hulladékgyűjtő edények ürítési feladatához szükséges többletforrás biztosításához kapcsolódó megállapodás megkötésére.**

**Tisztelt Közgyűlés!**

A DUNANETT Nonprofit Kft. 2015. szeptember 8-án kelt levelében kezdeményezi, hogy a 2015. évi köztéri hulladékgyűjtő edények ürítési feladataihoz rendelt keretösszegen felül a feladatok elvégzéséhez 36.821.844,-Ft többletforrást biztosítson a Dunaújváros Megyei Jogú Város Közgyűlése (az előterjesztés 1. számú melléklete).

Osztályom a 2014. november 25-én a DUNANETT Kft. által megküldött keretszámok (az előterjesztés 2. számú melléklete) alapján előkészítette a 2015. évre vonatkozó hulladékgazdálkodási közszolgáltatási keretszerződéseket (az előterjesztés 3.-4. számú melléklete), melyek aláírásra kerültek.

A DUNANETT Kft. adóemelések, útdíj, lerakási díjak emelkedése miatt 2015. október 31-ig 24.545.213,-Ft, azaz huszonnégymillió-ötszáznegyvenötezer-kettőszáztizenhárom forint, valamint 2015. december 31-ig további 12.276.631,-Ft, azaz tizenkettőmillió-kettőszázhetvenhatezer-hatszázharmincegy forint átutalásáról szóló megállapodás (a határozati javaslat melléklete) aláírását kérelmezi a Dunaújváros Megyei Jogú Város Önkormányzatától.

Az előterjesztést megtárgyalta:

a városüzemeltetési, környezetvédelmi és turisztikai bizottság a javaslatot 2015.10.07.-ei ülésén tárgyalta és az alábbi véleményt alkotta:”A Városüzemeltetési, Környezetvédelmi és Turisztikai Bizottság tagjai a javaslatot 5 igen szavazattal egyhangúlag támogatták.”

a gazdasági és területfejlesztési bizottság a javaslatot 2015.10.13.-ai ülésén tárgyalta és az alábbi véleményt alkotta: A bizottság véleménye szóban lesz kihirdetve.

a pénzügyi bizottság a javaslatot 2015.10.06.-ai ülésén tárgyalta és az alábbi véleményt alkotta:” *A Pénzügyi bizottság* ***a határozati javaslatról 5******igen*** *szavazattal döntött.”*

az ügyrendi, igazgatási és jogi bizottság a javaslatot 2015.10.07.-ei ülésén tárgyalta és az alábbi véleményt alkotta:”*A bizottság tagjai 5 igen szavazattal közgyűlési tárgyalásra alkalmasnak nyilvánították az előterjesztést”*

Kérjük a Tisztelt Közgyűlést az előterjesztés megtárgyalására és elfogadására.

Tisztelt Közgyűlés!

A fentiek alapján az alábbi határozati javaslatot terjesztjük a közgyűlés elé.

**HATÁROZATI JAVASLAT**

**Dunaújváros Megyei Jogú Város Közgyűlésének**

**….../2015.(X.15.) határozata**

**2015. évi köztéri hulladékgyűjtő edények ürítési feladatához szükséges többletforrás biztosításához kapcsolódó megállapodás megkötésére.**

1.) Dunaújváros Megyei Jogú Város Közgyűlése a határozat 1. számú mellékletét képező megállapodást, bruttó 36.821.844,-Ft összegben megköti a Dunanett Nonprofit Kft.-vel.

2.) Dunaújváros Megyei Jogú Város Közgyűlése az 1.) pontban megkötött megállapodásban foglalt kötelezettségvállalás fedezetét Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelete 5. számú melléklet általános tartalék sor terhére biztosítja.

3.) Dunaújváros Megyei Jogú Város Közgyűlése felhatalmazza a polgármestert, hogy a DUNANETT Nonprofit Kft.-vel az 1. pontban jóváhagyott megállapodást írja alá.

**Felelős:** - a szerződés aláírásáért:

polgármester

- a határozat végrehajtásában való közreműködésért:

a városüzemeltetési és beruházási osztályvezető

**Határidő:** 2015. október 30.

4.) Dunaújváros Megyei Jogú Város Közgyűlése utasítja a jegyzőt, hogy az 1.) pontba foglalt kötelezettségvállalást a költségvetési rendelet következő módosítása során vegye figyelembe.

**Felelős:** a költségvetés módosításáért:

- a jegyző

- a költségvetés módosításában való közreműködésért:

- költségvetési és pénzügyi osztály vezetője

**Határidő:** a 2015. évi költségvetési rendelet soron következő módosítása

Dunaújváros, 2015. október 15.

**Pintér Attila s.k. Hingyi László s.k.**

**a pénzügyi bizottság elnöke a gazdasági és területfejlesztési bizottság elnöke**

**Tóth Kálmán s.k. Cserni Béla s.k.**

**az ügyrendi, igazgatási a városüzemeltetési, környezetvédelmi**

**és jogi bizottság elnöke turisztikai bizottság elnök**